## Skladba (Syntax)

Vetné členy

1. základné (hlavné) - podmet - prísudok - vetný základ
**2. rozvíjacie (vedľajšie):**

- prívlastok

- predmet

- príslovkové určenie

Vetné členy – podľa rozvitosti:
1. **holé** – mama

2. **rozvité** – moja mama

3. **viacnásobné** – mama s otcom, mama a otec, nielen mama, ale aj otec

HLAVNÉ VETNÉ ČLENY

Prísudok

Pýtame sa naň otázkou: Čo robí? Čo sa s ním deje?
Môže byť:

**a) slovesný** – Robotník pracuje.

**b) slovesno-menný** – Otec je architekt.

- jednoduchý – Babka číta.

- rozvitý – Babka číta noviny.

- viacnásobný – Babka číta a číta.

Slovesný prísudok býva vyjadrený:
- určitým tvarom plnovýznamového slovesa: Jurko by nezabudol. Návšteva odišla. Pozerám film. Teta sa bude sťahovať.

- určitým tvarom neplnovýznamového slovesa + neurčitok plnovýznamového slovesa: Susedia chcú cestovať. Pocestný sa musel rozlúčiť.

Slovesno-menný prísudok
- podstatné alebo prídavné meno + určitý tvar slovesa byť: Mama bola spravodlivá. (ja) Budem futbalistom. Obraz je hotový.

Slovesno-menný prísudok tvorí:

určitý tvar slovesa byť, stať sa

+ **podstatné meno:** Strýko bol rušňovodič. Eva sa stala modelkou.

**+ prídavné meno** – Hráči budú rýchlejší. Mačiatko je strakaté.

**+ zámeno** – Pero je moje. Trieda je naša.

**+ číslovka** – Futbalisti boli druhí. Samo bol tretí v poradí.

**+ príslovka** – Cieľ je ešte ďaleko.

POZOR !

Ak sloveso byť vyjadruje význam existovať, žiť, **je plnovýznamové** a tvorí **jednoduchý slovesný prísudok**: Bol raz jeden kráľ. Doma boli všetci. Strašidlá nie sú.

Podmet

- pýtame sa naň otázkou: Kto? Čo? – LEN v nominatíve
Býva vyjadrený:

- **podstatným menom:** Moja suseda pracuje v záhrade.

- **prídavným menom:** Sýty hladnému neverí.

 - spodstatnené prídavné meno – Pocestný sa zastavil. Vedúca je chorá.)

- **zámenom:** Ja som bol najlepší. Niekto klope.

- **číslovkou:** Prvý zobral všetko. Tretí výska.

- **slovesom:**

a) neurčitok: Fajčiť je zakázané. Nadávať sa nepatrí

b) trpné príčastie: Menovaný sa ospravedlnil.)

c) činné príčastie: Súťažiaci sa rozišli.

Podmet môže byť:

**- vyjadrený:** Žiaci boli úspešní.

**- nevyjadrený**: Získali druhé miesto. (oni)

Vetný základ
Je hlavným vetným členom jednočlennej vety.

Býva vyjadrený:

- slovesom v 3. osobe jednotného čísla: Sneží.

- neurčitkom: Končiť!

- pomocným slovesom + príslovkou: Je pekne.

- podstatným menom: Potraviny.

- príslovkou: Dobre.

- časticou: Nie.

- citoslovcom: Hurá!

Vetný základ môže byť:

- jednoduchý: Prší.

- rozvitý: Vonku prší.

- viacnásobný: Prší a hrmí.

Vetný základ

1. slovesný – Prší. Stmieva sa. Je pekne. Je zima.
**2. menný** – Búrka. Potraviny. Hrozné!

**Vedľajšie vetné členy**

**Prívlastok**

Pýtame sa naň otázkami: Aký? Aká? Aké?, Ktorý? Ktorá? Ktoré?, Čí? Čia? Čie?

Najčastejšie býva vyjadrený:

- prídavným menom (usilovní žiaci)

- zámenom (moji spolužiaci),

- číslovkou (prvý pretekár)

- podstatným menom (kytica kvetov)

- príslovkou (cesta domov)

- slovesom (chuť učiť sa)

Podľa rozvitosti:

1. **holý** – pekný chlapec

2. **rozvitý** – veľmi pekný chlapec

3. **viacnásobný** – pekný a rozumný clapec

4. **postupne rozvíjací** – ten môj pekný chlapec

Prívlastok môže byť:

**- zhodný** – zhoduje sa s nadradeným vetným členom v rode, čísle a páde, napr.: z vysokého stromu pekný chlapec, prvý sneh, môj otec

**- nezhodný** – nezhoduje sa s nadradeným vetným členom, napr.: cesta domov, cesta lesom, výstava v Bratislave, plač dieťaťa

Nezhodný prívlastok

sa s nadradeným podstatným menom nezhoduje v rode, čísle a páde.

Stojí zvyčajne za podstatným menom, ktoré rozvíja: mesto detí, tanier polievky, izba sestry Nezhodný prívlastok býva vyjadrený:

- najčastejšie podstatným menom v genitíve (pohár mlieka – G)

- v inom páde (služba vlasti – D, výzva na uzmierenie – A)

- príslovkou (cesta späť, ulica vpravo)

- neurčitkom (úmysel pomôcť)

Postupne rozvíjací prívlastok – osobitný druh prívlastku. Tvoria ho dva alebo viaceré prívlastky, pričom každý ďalší pripojený prívlastok rozvíja celý sklad s predchádzajúcimi prívlastkami:

dlhé letné prázdniny

náš nový rodinný dom

Viacnásobný prívlastok

- tvorí ho viac rovnocenných prívlastkov, ktoré rozvíjajú to isté nadradené podstatné meno. Medzi členy viacnásobného prívlastku môžeme vsunúť spojku (napr. a, i). Jednotlivé členy viacnásobného vetného člena sú navzájom rovnocenné, sú v priraďovacom vzťahu. Tvoria priraďovací sklad.

čerstvá i mrazená zelenina

rastliny nížin a močiarov

Predmet

Pýtame sa naň všetkými pádovými otázkami okrem N
Môže byť:

**- priamy** – je v akuzatíve (čítam knihu)

**- nepriamy** – je vyjadrený ostatnými pádmi (idem s bratom, počul o nehode, požičiam kamarátovi)

Môže byť:

- jednoduchý: Pečie koláč.

- rozvitý: Pečie výborný koláč.

- viacnásobný: Pečie koláč a buchty.

Predmet môže byť vyjadrený :
- podstatným menom: počúvať hudbu, napísať priateľovi, hovoriť o knihe

- spodstatneným prídavným menom a príčastím: stretol pocestného, nemám drobné

- zámenom

 - osobným: počúvam ťa, nemysli naň

 - ukazovacím: videl som to

 - neurčitým: hovoríš niečo ?

 - zvratným: pospevuje si (sebe)

- neurčitkom: zabudol zamknúť, túžil zbohatnúť

Predmet je pri prídavnom mene vyjadrený podstatným menom: zvedavá na susedku, milá na deti, ...

Príslovkové určenie

Pýtame sa naň otázkami: Kde? Kedy? Ako? Prečo?
Delí sa na:

- príslovkové určenie miesta (Na lúke sa hrajú deti.)

- príslovkové určenie času (Domov sa vrátil neskoro.)

- príslovkové určenie spôsobu (Na stole bolo čisto.)

- príslovkové určenie príčiny (Urobil to náročky.)

Príslovkové určenie môže byť:

- jednoduché – Správal sa slušne.

- rozvité – Napísal to veľmi pekne.

- viacnásobné – Najviac času trávime v kuchyni a v obývačke.

Príslovkové určenia rozvíjajú:

- prísudok: utekal domov, vstáva včas, rozprával zaujímavo, vyhral viackrát, z neopatrnosti sa poranil

- prívlastok: veľmi milý, nadmieru usilovný, dokonale rovný

- príslovku: pekne pomaly, veľmi rýchlo

*S nadradeným prísudkom, prívlastkom alebo príslovkou tvoria príslovkové určenia určovací sklad. Príslovkové určenie je podradeným členom určovacieho skladu.*

POZOR!

cesta domov – nezhodný prívlastok rozvíja vždy podstatné meno

išiel domov – príslovkové určenie rozvíja sloveso

Príslovkové určenie miesta

– vyjadruje rozličné miestne okolnosti deja odpovedajúce na otázky kde? kam? kade? kadiaľ? odkiaľ?

Telefonuje domov. Choďte po chodníku. Leží v búde.

**Príslovkové určenie času**

– vyjadruje, v akom čase sa dej vyjadrený prísudkom uskutočňuje. Zisťujeme ho otázkami kedy? od kedy? ako dlho? ako často?

Príde neskôr. Vyzváňa od rána. Poznajú sa rok.

Príslovkové určenie spôsobu
- vyjadrujú, akým spôsobom sa uskutočňuje dej. Zisťujeme ho otázkami: ako ? akým spôsobom ? Odmeral presne. Orientujem sa podľa mapy.

**Príslovkové určenie príčiny**

- vyjadruje, prečo sa uskutočňuje dej v prísudku. Zisťuje me ho otázkami prečo ? pre akú príčinu ? Prišli na prehliadku. Neprišiel pre chorobu.

Príslovkové určenia sú vyjadrené :
**a) príslovkou:**

- miesta - vpredu je voľné, hlboko sa ponára

- času - dodnes to chápem, ráno odišla

- spôsobu - podpíš sa čitateľne

- príčiny - náročky zamkol

**b) podstatným menom:** šiel po ulici, čakám hodinu, počíta z hlavy

**c) zámenom:** všade je tma, nestúpaj tam, vtedy nezavolala

Príslovkové určenia môžu byť:

- jednoduché: milo sa tvári, ďaleko nechoď

- rozvité: veľmi nepozorne písal

- viacnásobné: obzri sa naľavo i napravo

**Prístavok**

**Prístavok** je **druh zhodného prívlastku** (rozvíja teda vždy podstatné meno) **a je vyjadrený podstatným menom.** Spresňuje alebo vysvetľuje obsah predchádzajúceho podstatného mena,

napr. Tereza, **moja najmladšia dcéra,** študuje v Bratislave.

**Prístavok je zhodný** (v čísle a v páde) **s nadradeným podstatným menom vo funkcii:**

* **podmetu** – Holandsko, **krajina tulipánov**, ma veľmi láka.
* **predmetu** – Eža Vlkolinského**, epos od Hviezdoslava,** sme už preberali.
* **príslovkového určenia** – Boli sme v Holandsku, **krajine tulipánov.**

**Prístavok môže byť:**

* **jednoduchý (holý)** – J. S. Bach, **skladateľ**, je známy v každej krajine.
* **rozvitý** – J. S. Bach, **vynikajúci skladateľ**, je známy v každej krajine.
* **viacnásobný -** J. S. Bach, **skladateľ a umelec**, je známy v každej krajine.

**Prístavok sa vyčleňuje čiarkami alebo zátvorkami, niekedy aj pomlčkami.**

**Pozor!**

Tri gaštanové kone**, knihu od Margity Figuli,** som už prečítala. (Čiarky píšeme.)

Knihu od Margity Figuli **Tri gaštanové kone** som už prečítala. (Čiarky nepíšeme.)

Vetné sklady

Ucelená stavba vety vzniká pevným spojením slov do vetných skladov. Vetný sklad je dvojica slov, ktoré k sebe významovo patria.

Sklady (syntagmy)

1. prisudzovací – mama píše
2. **určovací** – píše list, pekný list, píše večer

3. **priraďovací** – list aj pohľadnicu

**Prisudzovací sklad: podmet + prísudok**

osa odletela

oni spievajú

brat začal plávať

otec bol elektromechanik

**Určovací sklad: 1 vetný člen je nadradený + 1 podradený**

mladí **návštevníci**

**cesta** lesom

**zbierali** jahody

**zbierali** denne

usilovne **cvičili**

**Priraďovací sklad: spojenie rovnocenných častí viacnásobného vetného člena**

zrelé maliny a jahody

každý kraj, oblasť, ba i obec

železná alebo drevená závora

dobre, ba výborne čítajú

necítil ani bolesť, ani hlad

prišli otec so synom

**Zapamätajte si!**

Čiarkou neoddeľujeme viacnásobné vetné členy spojené jednoduchými priraďovacími spojkami:

a, i, aj, ani, alebo, č

Vety

Veta = obsah + zámer

|  |
| --- |
| Vety podľa zámeru:1. oznamovacie: Otec číta.**2. opytovacie** – ***zisťovacie otázky:*** Otec číta? (Áno/nie/neviem.) **– *doplňovacie otázky:***Čo číta? (časopis, noviny, knihu...)**3. rozkazovacie:** Poď sem! Hijó!**4. želacie:** Nech už konečne prší! Bárs by už snežilo.**5. zvolacie:** všetky typy, ak ich zvoláme: Hurá! Mama! |
| Vety podľa členitosti:**1. jednočlenné** (vetný základ)– slovesné: Je tma. Blýska sa.– neslovesné: Cukráreň Leko. **2. dvojčlenné****– úplné** (podmet a prísudok): Žiak sa učí.**– neúplné** (podmet je nevyjadrený): Učí sa (on). |
| **Vety podľa zloženia:****1. jednoduchá****- holá:** Učiteľ skúša. Prší.**- rozvitá:** Učiteľ skúša chémiu. Vonku prší.**2. zložená (súvetie):****- jednoduché súvetie (2 vety):** Keď prídeš zo školy, choď kúpiť mlieko.**- zložené (3 a viac viet):** Keď prídeš zo školy, pozri sa, či máme mlieko. |

Poradie slov vo vete = slovosled
Poradie viet v súvetí = vetosled

**Slovosled podľa významu = aktuálne členenie:**

1. objektívne (východisko – jadro výpovede): Prídeš domov do desiatej.

2. subjektívne (jadro – východisko): Do desiatej budeš doma.

SÚVETIA

*Priraďovacie súvetie:*

*1. zlučovacie: V nedeľu odchádzame a v pondelok ti zavolám.*

*2. stupňovacie: Rozveselil sa, ba si aj zaspieval.*

*3. odporovacie: Prišiel, ale bolo už neskoro.
4. vylučovacie: Buď prídem, alebo napíšem.*

*Podraďovacie súvetie – 1 veta je významovo nadradená druhej.*

*s vedľajšou vetou:*

*- podmetovou: Kto prv príde, ten prv melie.*

*- prísudkovou: Jánošík bol taký, že ho nik nepremohol.*

*- vetnozákladovou: Bolo mi, akoby ma ktosi podviedol.*

*- predmetovou: Povedal, že nepríde.
- prívlastkovou:* ***Neprišli tí,*** *ktorí zmeškali autobus.*

*- príslovkovou*

 *- miesta: Kamkoľvek pozrieš,* ***všade sa už zeleň rozlieva****.*

 *- času:* ***Nepôjdeš von,*** *kým si neopravíš známky!*

 *- spôsobu: Ako sa do hory volá,* ***tak sa z hory ozýva.***

 *- príčiny.* **Nemôžem ísť do kina,** lebo som chorý.

*Hlavnou vetou sa pýtame na vedľajšiu vetu.*